open-index/open-wikipedia-markdown huggingface dataset:
Loftusiīdas

**Loftusiīdas** (*Loftusiida*) ir bentisku foraminīferu kārta, kas apvieno taksonus, kuri tradicionāli bija iekļauti tekstulariīdu kārtā. Šo kārtu 2004. gadā izveidoja mikropaleontologs Mihaels Kaminskis un zooloģe Valērija Mihalēviča. Ģeohronoloģiski loftusiīdas ir zināmas no triasa perioda (piemēram, *[[Haurania sinaica]]*) līdz mūsdienām.

## Apraksts
Čaula ir brīva vai piestiprināta. To veido daudzas kameras, kas agrīnajā stadijā ir spirāliski savītas, bet vēlāk var attīties. Sieniņas sacementētas ar organisku, smalki graudainu vai kalcīta cementu. Attīstītām formām sieniņām nav plātņaina struktūra, bet tās ir diferencētas neperforētajā ārējā slānī un daudz biezākā iekšējā slānī, kurš ir vai nu perforēts, vai alveolains, vai arī veido iekšējas septas.

Loftusiīdas pārstāv mezozoja un mūsdienu formas, kuru čaulas veido sarežģītas aglutinētas sieniņas, kas cementētas ar dažāda veida cementu, un attīstītas ģintis ar divslāņainām sieniņām. Šī grupa ietver tā saucamās "lielās aglutinētās foraminīferas" un tām tuvu radnieciskas formas. Šajā klasifikācijā grupa sastāv no piecām apakškārtām: *Loftusiina*, *Biokovina*, *Cyclolinina*, *Ataxophragmiina* un *Orbitolinina*. Šīs apakškārtas atšķiras pēc morfoloģijas un iekšējās struktūras tipa. Pirmajai (*Loftusiina*) ir alveolainas sieniņas un tā iekļauj arī *[[Haplophragmiacea]]*, kas ir ierobežota formās ar sarežģītu iekšējo struktūru. *Biokovina* apakškārtas pārstāvjiem ir perforācija, bet *Cyclolinina* apakškārtai ir iekšējās septas. Pārsvarā augstajām  trohospirāliskajām līdz koniskajām *Ataxophragmiina* un *Orbitolinina* ir iekšējās septas un starpseptu stabiņi.

## Sistemātika
Loftusiīdu kārtā ir iekļautas šādas apakškārtas:
* Kārta: **Loftusiida** Kaminski & Mikhalevich, 2004
:* Apakškārta: Ataxophragmiina Fursenko, 1958
:* Apakškārta: Biokovinina Kaminski, 2004
:* Apakškārta: Cyclolinina Mikhalevich, 1992
:* Apakškārta: Loftusiina Kaminski & Mikhalevich, 2004
:* Apakškārta: Orbitolinina Kaminski, 2004

## Atsauces
Vājums

**"Vājums"** () ir 2001. gada ASV un Kanādas psiholoģiska šausmu filma, kuras režisors un galvenās lomas atveidotājs ir Bills Pekstons, kuram tā ir pirmā režisētā filma. Citas lomas atveido Metjū Makonahijs, Pauers Būts, Lūks Eskevs, Džeremijs Sampters un Mets O'Līrijs.

Filma stāsta par dīvainajām attiecībām starp diviem jauniem brāļiem un viņu tēvu, kurš uzskata, ka Dievs viņam ir pavēlējis nogalināt dēmonus, kas izskatās kā cilvēki.

Filmas "Vājums" pirmizrāde notika  un to izplatīja *[[Lionsgate|Lions Gate Films]]*. Filma saņēma pozitīvu kritiķu vērtējumu.

## Atsauces

## Ārējās saites
Kvebekas province (1763—1791)

**Kvebekas province** (, ) bija kolonija Britu Ziemeļamerikā, kas ietvēra bijušo Francijas koloniju Kanādu. To izveidoja Lielbritānijas Karaliste 1763. gadā pēc tam, kad Lielbritānijas karaspēks Septiņgadu kara Ziemeļamerikā laikā iekaroja Jaunfranciju. 1763. gada Parīzes līguma ietvaros Francijas Karaliste atteicās no pretenzijām uz koloniju, tās vietā vienojās par Francijas pakļautības saglabāšanu Gvadelupā.

Pēc 1763. gada karaliskās proklamācijas Kanādu pārdēvēja par Kvebekas provinci un tās teritoriju no 1774. gada paplašināja no Labradoras Atlantijas okeāna piekrastē, dienvidrietumos gar Sentlorensas upes ieleju līdz Lielajiem ezeriem un tālāk līdz Ohaio un Misisipi upju satekai Ilinoisas zemē. Daļu no tās dienvidrietumiem, apgabalus uz dienvidiem no Lielajiem ezeriem, vēlāk atdeva jaunizveidotajām ASV saskaņā ar 1783. gada Parīzes miera līgumu ASV revolūcijas noslēgumā, lai gan briti tur bija militāri klātesoši līdz 1796. gadam. 1791. gadā teritorija uz ziemeļiem no Lielajiem ezeriem tika reorganizēta un sadalīta Lejaskanādā un Augškanādā.

## Vēsture
Saskaņā ar karalisko proklamāciju, Kvebekas provinces teritorija ietvēra Kvebekas un Monreālas pilsētas, to apkārtni, rietumos tā robežojās ar Lielajiem ezeriem, bet ziemeļos ar Rūperta zemi.

Lielbritānijas parlaments 1774. gadā pieņēma Kvebekas aktu, kas ļāva Kvebekā atjaunot Francijas paražu tiesību (*Coutume de Paris*) izmantošanu privātajās lietās līdzās Anglijas vispārējo tiesību sistēmai, kā arī ļaujot katoļu baznīcai iekasēt desmito tiesu. Akts arī paplašināja Kvebekas provinces robežas, iekļaujot Ohaio zemi un daļu Ilinoisas zemes, sākot no Apalaču kalniem austrumos, uz dienvidiem līdz Ohaio upei, uz rietumiem līdz Misisipi upei un uz ziemeļiem līdz Hudzona līča kompānijai (*Hudson's Bay Company*) piederošās Rūperta zemes dienvidu robežai.

Caur Kvebeku Britu impērija saglabāja piekļuvi Ohaio un Ilinoisas zemēm pēc tam, kad Parīzes miera līgumā (1783) kontroli pār šo teritoriju nodeva Amerikas Savienotajām Valstīm. Pa labi izveidotajiem tirdzniecības un militārajiem ceļiem pāri Lielajiem ezeriem, briti turpināja apgādāt ne tikai savu karaspēku, bet arī Amerikas pamatiedzīvotāju Ziemeļrietumu Konfederāciju caur Detroitu, Fortniagāru, Fortmikilimakinaku, un vēl tālāk, līdz šīs pozīcijas nodeva ASV pēc Džeja līguma (1794).

Kvebeka pēc iekarošanas saglabāja savu senjoriālo īpašuma sistēmu. Pateicoties lojālistu bēgļu pieplūdumam no ASV Neatkarības kara, Kvebekas demogrāfija mainījās un tagad iekļāva ievērojamu angliski runājošu protestantu elementu no bijušajām Trīspadsmit kolonijām. 1791. gada Konstitucionālais akts sadalīja koloniju divās daļās gar Otavas upi, lai rietumu daļu (Augškanādu) pakļautu angļu tiesību sistēmai, kur vairākumā būtu angliski runājošie. Austrumu daļu nosauca par Lejaskanādu.

## Atsauces
Krauklis (2024. gada filma)

**"Krauklis"** () ir 2024. gada asa sižeta šausmu filma, kuras režisors ir Ruperts Sanderss. "Krauklis" ir piektā filma *The Crow* franšīzē un pirmā filma kopš 1994. gada filmas ar tādu pašu nosaukumu, kas adaptē 1989. gada komiksu *The Crow*. Filmā galvenās lomas atveido Bills Skašgords, *[[FKA Twigs]]* un Denijs Hjūstons.

Filma stāsta par vīrieti Ēriku/Kraukli, kurš tiek augšāmcelts, lai atriebtos par sevis un savas draudzenes nāvi.

Filmas "Krauklis" pirmizrāde notika . Filma bija finansiāla izgāšanās, nopelnot tikai 24 miljonus ASV dolāru pie 50 miljonu dolāru budžeta. "Krauklis" saņēma negatīvas kritiķu atsauksmes.

## Atsauces

## Ārējās saites
Vasquez

***Vasquez*** ir galisiešu izcelsmes uzvārds, kas vēlāk izplatījās visā spāņu valodā runājošajā pasaulē. Alternatīva vārda rakstība ietver *Vázquez*, *Vasques* vai *Vazquez*.

* Vasquez* var būt:

* Vaskesa — uzvārds sieviešu dzimtē;
* Vaskess — uzvārds vīriešu dzimtē.
Reinildu Mandava

**Reinildu Isnards Mandava** (, dzimis ) ir Mozambikas futbolists, kurš spēlē kreisās malas aizsarga pozīcijā un pārstāv Mozambikas futbola izlasi. Kopš 2025. gada Mandava spēlē Anglijas Premjerlīgas komandā *[[Sunderland AFC|Sunderland]]*.

Savu karjeru sācis Mozambikā. 2015. gadā pievienojies Lisabonas "Benfica" rezerves komandai. Portugālē pārstāvējis arī *[[AD Fafe|Fafe]]*, *[[SC Covilhã|Covilhã]]* un *[[Belenenses SAD]]*. 2019. gadā pārcēlies uz Francijas 1. līgas komandu *[[Lille OSC|Lille]]*. 2021. gadā ar *Lille* komandu kļuvis par Francijas čempionu. 2022. gadā pievienojies *[[La Liga]]* komandai Madrides "Atletico", kur spēlējis līdz 2025. gadam, kad pārcēlies uz tikko Anglijas Premjerlīgā iekļuvušo *[[Sunderland AFC|Sunderland]]* komandu.

Mozambikas futbola izlases rindās debitējis 2014. gadā. Pārstāvējis izlasi 2023. gada Āfrikas Nāciju kausā.

## Sasniegumi
**Lille**

* Francijas 1. līga: 2020—21
* Trophée des Champions: 2021

## Ārējās saites
Tatjana Mikušina

**Tatjana Mikušina** (; dzimusi ) — krievu izcelsmes teozofijas virziena rakstniece. 2014. gadā nodibināja starptautisku sabiedrisku kustību "Par tikumību" ().

## Biogrāfija

### Izglītība un darbs
Mikušina ir dzimusi 1958. gada 5. janvārī Omskā, PSRS (tagad Krievija). 1980. gadā viņa pabeidza Omskas Politehnisko institūtu. Pēc tam viņa strādāja konstruktoru birojā par inženieri konstruktori kosmiskās tehnikas izstrādē, bet pēc PSRS sabrukuma — par grāmatvedi. 20. gadsimta 90. gados viņa darbojās arī sabiedriskajā darbā kā apkārtējās vides aizsardzības organizācijas SO "Zaļā pilsēta" () vadītāja Omskā. Šajā laikā viņa balotējās pilsētas un apgabala Tautas padomju deputātos, bet netika ievēlēta.

### Rakstniecība un garīgā darbība
2001. gadā Mikušina dibināja garīgi izglītojošu centru "Sirius", kura ievirze bija tuva teozofijai. 2005. gadā viņa izdeva savu pirmo grāmatu "Labais un ļaunais. Pārdomas, Helēnas Blavatskas "Slepeno Doktrīnu" lasot" un uzsāka rakstīt grāmatu sēriju "Gudrības vārds". 2008. gadā Mikušina uzcēla mācību centru Omskas tuvumā. 2022. gadā Mikušina bija sarakstījusi apmēram 70 grāmatas.

### Sabiedriskā darbība
2014. gadā Mikušina bija starptautiskās sabiedriskās kustības "Par tikumību" () iniciatore. Vēlāk deva vēl virkni sabiedrisko iniciatīvu sākumu.

## Bibliogrāfija
Latviešu valodā tulkotas un izdotas 42 Mikušinas grāmatas, tostarp:
* 
* 
* 
* 
* 
* 
* 

2024. gadā Mikušina pavisam bija sarakstījusi 83 grāmatas krievu valodā.

## Atsauces

## Ārējās saites
* Garīgi izglītojošā centra "Sirius" Rīgas nodaļas oficiālā tīmekļa vietne
Sidnejas maratons

**Sidnejas maratons** ir ikgadējs maratons, kas notiek septembrī Austrālijas pilsētā Sidnejā. Maratons pirmo reizi tika rīkots 2000. gada 30. aprīlī, un to sauca par spēļu rīkotājas pilsētas maratonu kā 2000. gada Sidnejas olimpisko spēļu testa pasākumu. Kopš tā laika tas notiek katru gadu kā 2000. gada vasaras olimpisko spēļu mantojuma pasākums. *[[World Athletics]]* maratonu ir klasificējusi kā platīna līmeņa šosejas skriešanas sacensības (*Platinum Label Road Race*), un no 2025. gada Sidnejas maratons ietilpst *World Marathon Majors* sacensību seriālā.

Sidnejas maratona laikā notiek arī 10 km un 4,2 km skrējieni.

## Trase
Maratona trase sākotnēji gāja pa to pašu maršrutu, kas tika izmantots 2000. gada vasaras olimpisko spēļu maratona sacensībās.

2010. gadā maratona trase tika mainīta, lai to izlīdzinātu, kas, pēc organizatoru domām, padara to par "ātrāku, ainavisku un skatītājiem draudzīgāku trasi."

Maratons norisinās no punkta uz punktu, kas sākas Bredfīldas parkā, Milsonpointas priekšpilsētā, šķērso Sidnejas ostas tiltu (*Sydney Harbour Bridge*) un beidzas Sidnejas operteātra pakājē.

## Sasniegumi
### Vairākas uzvaras

### Pēc valsts

## Atsauces

## Ārējās saites
*
Kalādijas

**Kalādijas** (*Caladium*) ir ārumu dzimtas ģints, kurā ir klasificētas aptuveni 19 sugas. Dabiskais izplatības areāls ir Centrālamerikā un tropiskajā Dienvidamerikā. Ģintij pieder divkrāsainā kalādija (*Caladium bicolor*), kura bieži tiek audzēta kā telpaugs un siltos apgabalos apstādījumos kā krāšņumaugs, kurai ir selekcionētas vairāk nekā 1000 šķirnes.

## Sugas
Ģintī ir klasificētas sugas:

* Divkrāsainā kalādija (*Caladium bicolor*) (Aiton) Vent.
* *Caladium amazonicum* E.G.Gonç.
* *Caladium andreanum* Bogner
* *Caladium clavatum* Hett., Bogner & J.Boos
* *Caladium coerulescens* G.S.Bunting
* *Caladium cortesiae* Croat & E.G.Gonç.
* *Caladium humboldtii* (Raf.) Schott
* *Caladium intermedium* E.G.Gonç.
* *Caladium macrotites* Schott
* *Caladium palaciosii* Croat & L.P.Hannon
* *Caladium picturatum* K.Koch & C.D.Bouché
* *Caladium praetermissum* Bogner & Hett.
* *Caladium schomburgkii* Schott
* *Caladium smaragdinum* K.Koch & C.D.Bouché
* *Caladium steudnerifolium* Engl.
* *Caladium stevensonii* Croat & Delannay
* *Caladium steyermarkii* G.S.Bunting
* *Caladium ternatum* Madison
* *Caladium tuberosum* (S.Moore) Bogner & Mayo

## Atsauces

## Ārējās saites
Normāli cilvēki

**"Normāli cilvēki"** var būt:

* "Normāli cilvēki" — 2015. gadā Latvijas īsfilma;
* "Normāli cilvēki" (*Normal People*) — 2018. gada īru autores Sallijas Rūnijas romāns;
* "Normāli cilvēki" (*Normal People*) — 2020. gada romantisks psiholoģiskās drāmas miniseriāls.
1952. gada ASV prezidenta vēlēšanas

**1952. gada ASV prezidenta vēlēšanas** bija 42. ASV prezidenta vēlēšanas, kas notika . Izvēle bija starp ģenerāli Dvaitu Eizenhaueru un Ilionisas gubernatoru Edleju Stīvensonu.

## Kandidātu izvirzīšana

## Rezultāti
Vēlēšanās prezidenta amatā tika ievēlēts Dvaits Eizenhauers un viceprezidenta amatā Ričards Niksons. Vēlēšanās Eizenhauers/Niksons ieguva 442 elektoru balsis, savukārt Stīvensons/Sparkmens ieguva 73 elektoru balsis.

## Atsauces
Austrumos no Ēdenes (filma)

**"Austrumos no Ēdenes"** () ir 1955. gada ASV vēsturiskā drāmas filma, kuras režisors un producents ir Elija Kazans. Filmā galvenās lomas atveido Džeimss Dīns, Džūlija Harisa, Reimonds Mesijs un Džo Van Flīta. Filma balstīta uz Džona Stainbeka 1952. gada tāda paša nosaukuma romāna ceturto un noslēdzošo daļu. No trīs filmām, kurās Džeimss Dīns atveidoja galveno lomu, šī ir vienīgā, kas iznāca vēl pirms viņa nāves.

Filmas darbība norisinās Pirmā pasaules kara laikā Kalifornijā un stāsta par jaunu vīrieti Kelu (Dīns), kurš, meklējot savu identitāti, sacenšas ar brāli par sava reliģiozā tēva mīlestību.

Filmas "Austrumos no Ēdenes" pirmizrāde notika  un to izplatīja *[[Warner Bros. Pictures]]*. Filma guva augstu kritiķu novērtējumu un to nominēja Amerikas Kinoakadēmijas balvai četrās kategorijās, "Labākais režisors", "Labākais aktieris galvenajā lomā" (Dīns) un "Labākais adaptētais scenārijs", saņemot balvu kategorijā "Labākā aktrise otrā plāna lomā" (Van Flīta). Filma saņēma arī Zelta globusa balvu kategorijā "Labākā drāmas filma". 2016. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Alans Reičinss

**Alans Reičinss** (; dzimis , miris ) bija amerikāņu aktieris. Zināms pēc lomas seriālā *[[L.A. Law]]*, par ko saņēmis nominācijas Zelta globusa un ''Emmy'' balvai, kā arī Darmas tēva Lerija lomas televīzijas seriālā "Darma un Gregs" (*Dharma & Greg*).

Sākot ar 1967. gadu, viņš uzstājās dažādās lugās, tostarp oriģinālos Brodvejas iestudējumos. 1972. gadā Reičinss pārtrauca aktiera karjeru, jo viņu pieņēma par stipendiātu Amerikas Kinoinstitūta scenārija un režijas programmās. Neskatoties uz ​​panākumiem scenāriju rakstīšanā un režijā, Reičinss atgriezās aktiera karjerā. Piedalījies tādās filmās kā *[[Heart Condition]]* (1990) un "Norss" (1994) , seriālos *[[The Golden Girls]]* (1991), "Luisa un Klarks" (1996), "Zvaigžņu Vārti SG-1" (1997), *[[Good Luck Charlie]]* (2011), "Rizoli un Aila" (*Rizzoli & Isles*, 2011—2013), "Grejas anatomija" (2018), "Jaunais Šeldons" (2021) un "" (2023). Vēl ieskaņojis tēlus tādos animācijas seriālos kā ** (1992—1994), *[[Rugrats]]* (1996), *[[Justice League Unlimited]]* (2005), "Varenais Zirnekļcilvēks" (2008—2009) un "Amerikāņu tētuks" (2012).

Reičinss kopā ar sievu aktrisi Džoannu Frenku izveidoja producentu kompāniju *Allofit Productions*, kas iegādājās grāmatas un oriģinālscenārijus, lai izstrādātu televīzijas un mākslas filmas. Reičins bija *[[Mensa International]]* biedrs. 1988. gadā viņš atbalstīja Džesiju Džeksonu Demokrātu partijas prezidenta amatam.

Reičinss nomira no sirds mazspējas Losandželosā, , 82 gadu vecumā.

## Atsauces

## Ārējās saites
Pau Kubarsi

**Pau Kubarsi i Paredess** (, dzimis ) ir spāņu futbolists, kurš spēlē centra aizsarga pozīcijā un pārstāv Spānijas futbola izlasi. Kopš 2024. gada Kubarsi spēlē Spānijas *[[La Liga]]* komandā *[[FC Barcelona|Barcelona]]*.

Spānijas futbola izlases rindās debitējis 2024. gadā. Pārstāvējis izlasi 2024. gada vasaras olimpiskajās spēlēs, kur izcīnījis zelta medaļu.

## Sasniegumi

**FC Barcelona**
* La Liga: 2024—25
* Copa del Rey: 2024—25
* Spānijas Superkauss: 2025

**Spānija**

* Olimpiskās spēles zelta medaļa: 2024
* UEFA Nāciju līga finālists: 2024—25

## Atsauces

## Ārējās saites
Alehandro Balde

**Alehandro Balde Martiness** (, dzimis ) ir spāņu futbolists, kurš spēlē kreisās malas aizsarga pozīcijā un pārstāv Spānijas futbola izlasi. Kopš 2021. gada Balde spēlē Spānijas *[[La Liga]]* komandā *[[FC Barcelona|Barcelona]]*.

Spānijas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā.

## Sasniegumi
**Barcelona**

* La Liga: 2022–23
* Spānijas Superkauss: 2023
* Copa del Rey: 2024–25
## Atsauces

## Ārējās saites
Rui Silva

**Rui Tjagu Dantašs da Silva** (, dzimis ) ir portugāļu futbolists, kurš spēlē vārtsarga pozīcijā un pārstāv Portugāles futbola izlasi. Kopš 2025. gada Silva spēlē Portugāles Premjerlīgas komandā *[[Sporting CP]]*.

Iepriekš pārstāvējis Portugāles komandu *[[CD Nacional|Nacional]]* un Spānijas komandas *[[Granada CF|Granada]]* un *[[Real Betis]].*

Portugāles futbola izlases rindās debitējis 2021. gadā. Pārstāvējis izlasi 2020. gada Eiropas čempionātā.

## Sasniegumi
**Real Betis**

* Spānijas Karaļa kauss: 2021—22

**Portugāle**
* UEFA Nāciju līga: 2024—25

## Atsauces

## Ārējās saites
O'Konora

**O'Konora** ir īru cilmes angļu uzvārds. Personas ar šādu uzvārdu:

* Ella Marija Lani Jeliča-O'Konora (*Ella Marija Lani Yelich-O'Connor*; dzimusi 1996. gadā), pazīstama ar skatuves vārdu *Lorde* — Jaunzēlandes dziedātāja un dziesmu autore;
* Šuhada Sadakata (*Shuhada' Sadaqat*; 1966—2023), dzimusi Šineida O'Konora — īru dziedātāja, dziesmu autore un politiskā aktīviste.

## Skatīt arī
* *[[O'Connor]]*
* O'Konors
Ilašs Moriba

**Ilašs Moriba** (, dzimis ) ir Gvinejas futbolists, kurš spēlē pussarga pozīcijā un pārstāv Gvinejas futbola izlasi. Kopš 2025. gada Moriba spēlē Spānijas *[[La Liga]]* komandu *[[Celta de Vigo|Celta]].*

Iepriekš spēlējis Spānijas komandās *[[FC Barcelona|Barcelona]]*, *[[Valencia CF|Valencia]]* un *[[Getafe Club de Fútbol|Getafe]]*, kā arī Vācijas komandā ''RB Leipzig''.

Gvinejas futbola izlases rindās debitējis 2022. gadā. Pārstāvējis izlasi 2021. un 2023. gada Āfrikas Nāciju kausā, kā arī 2024. gada vasaras olimpiskajās spēlēs.

## Sasniegumi
**Barcelona**

* Spānijas Karaļa kauss: 2020—21

## Ārējās saites
Hipofosfīti

thumb|200px|Hipofosfīta jona struktūrformula
**Hipofosfīti** jeb **fosfināti** ir fosforapskābes sāļi un stipri reducētāji. Vairums hipofosfītu labi šķīst ūdenī, taču metālu hipofosfītu šķīdība ir atkarīga no konkrētā metāla jona un šķīduma temperatūras. Zemās temperatūrās bez oksidētāju klātbūtnes hipofosfīti ir samērā stabili, bet, temperatūrai augot (īpaši virs 200°C), hipofosfīti kļūst nestabili un sadalās, izdalot brīvu ūdeņradi un fosfīnu. Tādēļ hipofosfītus ķīmiskajās reakcijās izmanto kā reducētājus.

Hipofosfīti ir jonu savienojumi, kas satur hipofosfīta jonus, kam ir formula H2PO2–.

Lai arī IUPAC iesaka visos gadījumos lietot terminu 'fosfināti', praksē neorganiskos sāļus mēdz dēvēt par hipofosfītiem, bet par fosfinātiem saukt organiskos hipofosforskābes atvasinājumus.

## Iegūšana un izmantošana
Hipofosfītus iegūst, karsējot balto fosforu siltā sārma šķīdumā, piemēram, NaOH:

P4 + 4 NaOH + 4 H<sub>2</sub>O  →  4 NaH<sub>2</sub>PO<sub>2</sub> + 2 H2

Hipofosfītus izmanto, piemēram, materiālu pārklāšanā ar niķeli, lai no niķeļa sāļiem nogulsnētu metālisku niķeli.
Žonatans Bamba

**Žonatans Fuseni Bamba** (, dzimis ) ir Kotdivuāras futbolists, kurš spēlē uzbrucēja pozīcijā un pārstāv Kotdivuāras futbola izlasi. Kopš 2025. gada Bamba spēlē ASV augstākās futbola līgas komandā *[[Čikāgas "Fire"|Chicago Fire]]*.

Iepriekš pārstāvējis Francijas komandas *[[AS Saint-Étienne|Saint-Étienne]]*, *[[Paris FC]]*, *[[Angers SCO|Angers]]* un *[[Lille OSC|Lille]]*, kā arī Beļģijas komandu *[[Sint-Truidense VV|Sint-Truidense]]*.

Kotdivuāras futbola izlases rindās debitējis 2023. gadā. Ar izlasi uzvarējis 2023. gada Āfrikas Nāciju kausā.

## Sasniegumi
**Lille**

* Francijas 1. līga: 2020—21
* Trophée des Champions: 2021

**Kotdivuāra**

* Āfrikas Nāciju kauss: 2023

## Ārējās saites
Davids Sorija

**Davids Sorija Soliss** (, dzimis ) ir spāņu futbolists, kurš spēlē vārtsarga pozīcijā. Kopš 2018. gada Sorija spēlē Spānijas *[[La Liga]]* komandā *[[Getafe CF|Getafe]]*.

Savu karjeru sācis Spānijas komandā *[[Sevilla FC|Sevilla]]*. Ar komandu uzvarējis 2015.—2016. gada UEFA Eiropas līgas sezonā, kur bijis komandas pamatvārtsargs.

## Sasniegumi
**Sevilla**

* UEFA Eiropas līga: 2015–16

## Ārējās saites
Novi Sadas dzelzceļa stacijas jumta nojumes sabrukums

[thumb|[Novi Sadas galvenās dzelzceļa stacijas jumta nojume pēc sabrukšanas]]

**Novi Sadas dzelzceļa stacijas jumta nojumes sabrukums** bija traģisks negadījums Serbijā, kas notika  ap plkst. 11:50 pie Novi Sadas dzelzceļa stacijas. Negadījumā gāja bojā 16 cilvēki, tostarp sešus gadus vecs zēns, un vēl viens cilvēks tika smagi ievainots.

## Vēsture
2021. gadā paziņoja par Novi Sadas dzelzceļa stacijas renovēšanu un paplašināšanu. Tā bija daļa no Serbijas valdības iniciatīvas uzlabot un modernizēt valsts dzelzceļa infrastruktūru, tostarp ieviest ātrgaitas vilcienus. Renovācija ietvēra sliežu modernizāciju, jaunas platformas izbūvi un galvenās ēkas pilnīgu atjaunināšanu, pievienojot liftus cilvēkiem ar invaliditāti. Darbi sākās 2021. gada septembrī.

Realicējot renovācijas plānu, tika nojaukts Boško Peroševiča tilts, un tika atjaunots Žeželja dzelzceļa tilts. Tehnisko dokumentāciju izstrādāja valsts uzņēmums *Saobraćajni institut CIP*. projektu izstrādāja Aleksandars Bojovičs. Celtniecības uzraudzību veica starptautisks konsorcijs, kurā ietilpa seši inženiertehniskie uzņēmumi, kur inženiertehnisko darbu vadītājs bija starptautiska kompānija *Egis Group*. Dzelzceļa stacijas renovāciju veica Ķīnas uzņēmumi *China Railway International* un *China Communications Construction Company* (CCCC) kā daļu no Budapeštas–Belgradas dzelzceļa līnijas projekta.

Atjaunotā stacijas ēka tika oficiāli atklāta 2022. gada 19. martā. Izbūvēts moderns sliežu ceļš, nodrošinot līdz pat 200 km/h lielu ātrumu ceļā starp Belgradu un Novi Sadu.

## Negadījums
2024. gada 1. novembrī ap plkst. 11:50 pie galvenās ieejas Novi Sadas dzelzceļa stacijā sabruka jumta nojume. Negadījumā gāja bojā četrpadsmit cilvēki, tostarp sešus gadus vecs zēns, un vēl trīs cilvēki tika ievainoti. No trim smagi ievainotajiem izdzīvoja tikai viens.

Būvinženieris Danijels Dašičs paziņoja, ka jumta nojumes sabrukumu izraisīja papildus tērauda konstrukcija, kas tika uzstādīta renovācijas laikā.

## Reakcijas
Serbijas valdība izsludināja 2024. gada 2. novembri par nacionālo sēru dienu, savukārt Novi Sada ieviesa trīs sēru dienas. Sēru diena tika izsludināta arī Serbu Republikā.

Ungārijas premjerministrs Viktors Orbāns izteica līdzjūtību Serbijai un upuru ģimenēm.

Serbijas prezidents Aleksandars Vučičs pieprasīja politisko un kriminālatbildību par negadījumu. Ķīnas konsorcijs, kas strādāja pie renovācijas, paziņoja, ka jumta nojume nebija daļa no renovācijas projekta.

5. novembrī Novi Sadā notika protesta demonstrācija. Pirms tam 3. novembrī demonstrācijā Belgradā ar krāsu aplēja valdības un valdošās partijas ēku. No amata atkāpās celtniecības ministrs Gorans Vesičs.

Traģēdija izraisīja valsts mēroga protestu kustību, ko galvenokārt vadīja universitātes studenti, pieprasot atbildību par katastrofu, visas saistītās dokumentācijas publiskošanu un plašākus pretkorupcijas pasākumus. Protesti, kas sākās 2024. gada novembrī un turpinājās 2025. gadā, kļuva par vienām no lielākajām demonstrācijām Serbijā kopš Slobodana Miloševiča gāšanas 2000. gadā.

## Atsauces
Vanādijskābes

180px|thumb|Ortovanādijskābes struktūrformula
150px|thumb|Ortovanādijskābes molekulas modelis
**Vanādijskābes** ir brīvā veidā neeksistējoši vai tikai ūdens šķīdumos pastāvoši vanādija(V) savienojumi, kuru sāļi — vanadāti — ir pavisam stabili. 

Vanādijskābes ir vājas skābes un to struktūra ir atkarīga no šķīduma koncentrācijas un vides. Izšķir šādas vanādijskābes:
* ortovanādijskābe H3VO4. Pati ortovanādijskābe praktiski nepastāv, bet gandrīz bezkrāsainais ortovanadāta jons VO43− ir stabils stipri sārmainos (pH>13) šķīdumos. Stipri atšķaidītos, sārmainos (no pH 13 līdz pH 8) šķīdumos pastāv arī hidrogēnortovanadāta joni HVO42−.
* pirovanādijskābe H4V2O7 — pirovanadāta joni pastāv samērā sārmainā vidē pie lielām vanādija(V) koncentrācijām.
* metavanādijskābe HVO3. Šī skābe eksistē brīvā veidā šaurā pH diapazonā starp pH 3 un pH 4, bet tikai lielā atšķaidījumā, vismaz 10−4 mol/l. Ja vide ir sārmaināka, tajā ir metavanadāta joni VO3−.
* dekavanādijskābe H6V10O28, kuras joni eksistē skābākā vidē pie lielām koncentrācijām.
* citas brīvā veidā nepastāvošas polivanādijskābes, piemēram, dodekavanādijskābe H2V12O31.
180px|thumb|Dekavanadāta struktūra

Ļoti skābā vidē (pH2O5·*n*H2O. Vēl skābākā vidē vai atšķaidītākos šķīdumos vanādijam(V) izpaužas bāziskas īpašības un tas pastāv VO2+ jona veidā.

Vanādija(V) oksīdu tā skābo īpašību dēļ sauc arī par vanādijskābes anhidrīdu. Tas ir samērā mazšķīstošs ūdenī; šķīdinot veidojas bāli dzeltens, skābs šķīdums. Uzskata, ka tas satur izopolivanādijskābi ar aptuvenu sastāvu H2[O(V2O5)2,5] vai vienkārši dekavanādijskābi H6V10O28

## Izmantošana
Vanādijskābes un to atvasinājumi tiek izmantoti katalizatoru ražošanā, īpaši oksidēšanās reakcijās. Taču skābju ārkārtīgā nestabilitāte padara to par neparocīgu izejvielu, tādēļ ļoti bieži šajos procesos tiek izmantoti citi līdzekļi. Tās sāļi vanadāti tiek pielietoti keramikā, pigmentu ražošanā un dažādās industrijas nozarēs.

## Atsauces

## Skatīt arī
* Vanādijs
* Vanadāti
Marks Roka

**Marks Roka Hunkve** (, dzimis ) ir spāņu futbolists, kurš spēlē pussarga pozīcijā. Kopš 2024. gada Roka spēlē Spānijas *[[La Liga]]* komandā *[[Real Betis]]*.

Iepriekš pārstāvējis Spānijas komandu *[[RCD Espanyol|Espanyol]]*, Vācijas komandu Minhenes "Bayern" un Anglijas komandu *[[Leeds United F.C.|Leeds United]]*. Ar "Bayern" komandu divas reizes kļuvis par Vācijas Bundeslīgas uzvarētāju.

## Sasniegumi
**Espanyol**

* Segunda División: 2020–21

**Bayern Munich**

* Vācijas Bundeslīga: 2020–21, 2021–22
* FIFA Klubu Pasaules kauss: 2020

## Ārējās saites
Vitors Roke

**Vitors Ugo Roke Ferreira** (, dzimis ) ir Brazīlijas futbolists, kurš spēlē uzbrucēja pozīcijā un pārstāv Brazīlijas futbola izlasi. Kopš 2025. gada Roke spēlē Brazīlijas A sērijas komandā Sanpaulu "''Palmeiras''".

Iepriekš spēlējis Brazīlijas komandās Beluorizonti "''Cruzeiro''" un Kuritibas "''Atletico Paranaense''", kā arī Spānijas komandās *[[FC Barcelona|Barcelona]]* un Seviljas "''Real Betis''".

Brazīlijas futbola izlases rindās debitējis 2023. gadā.

## Sasniegumi
**Athletico Paranaense**

* Campeonato Paranaense: 2023

## Ārējās saites
Abels Ruiss

**Abels Ruiss Ortega** (, dzimis ) ir spāņu futbolists, kurš spēlē uzbrucēja pozīcijā un pārstāv Spānijas futbola izlasi. Kopš 2024. gada Ruiss spēlē Spānijas *[[La Liga]]* komandā *[[Girona FC|Girona]]*.

Iepriekš pārstāvējis Spānijas komandu *[[FC Barcelona|Barcelona]]* un Portugāles komandu *[[SC Braga|Braga]]*.

Spānijas futbola izlases rindās debitējis 2021. gadā. Ar izlasi ieguvis zelta medaļu 2024. gada vasaras olimpiskajās spēlēs.

## Sasniegumi
**Barcelona**

* La Liga: 2018–19

**Braga**

* Portugāles kauss futbolā: 2020–21
* Taça da Liga: 2023–24

**Spānija**

* Olimpiskā spēles zelta medaļa: 2024

## Ārējās saites
Arno Danžuma

**Arno Danžuma Grunevelds** (, dzimis ) ir nīderlandiešu futbolists, kurš spēlē uzbrucēja pozīcijā un ir pārstāvējis Nīderlandes futbola izlasi. Kopš 2025. gada Danžuma spēlē Spānijas futbola čempionāta Pirmā divīzijas komandā *[[Valencia CF|Valencia]]*.

Iepriekš spēlējis Nīderlandes komandās *[[Jong PSV]]* un *[[NEC Nijmegen]]*, Beļģijas komandā *[[Club Brugge KV|Club Brugge]]*, Anglijas komandās *[[AFC Bournemouth|Bournemouth]]*, *[[Tottenham Hotspur F.C.|Tottenham Hotspur]]* un *[[Everton FC|Everton]]*, kā arī Spānijas komandās *[[Villarreal CF|Villarreal]]* un *[[Girona FC|Girona]]*

Nīderlandes futbola izlases rindās no 2018. gada līdz 2022. gadam nospēlējis sešus mačus un guvis divus vārtus.

## Sasniegumi
**Club Brugge**

* Beļģijas Superkauss: 2018

## Ārējās saites
Braians Hils

**Braians Hils Salvatjerra** (, dzimis ) ir spāņu futbolists, kurš spēlē uzbrucēja pozīcijā un ir pārstāvējis Spānijas futbola izlasi. Kopš 2024. gada Hils spēlē Spānijas *[[La Liga]]* komandā *[[Girona FC|Girona]]*, kas viņu īrē no *[[Tottenham Hotspur F.C.|Tottenham Hotspur]]*.

Iepriekš spēlējis Spānijas komandās *[[Sevilla FC|Sevilla]]*, *[[CD Leganes|Leganes]]*, *[[SD Eibar|Eibar]]* un *[[Valencia CF|Valencia]]*.

Spānijas futbola izlases rindās debitējis 2021. gadā. Ar izlasi ieguvis sudraba medaļu 2020. gada vasaras olimpiskajās spēlēs.

## Sasniegumi
**Sevilla**

* UEFA Eiropas līga: 2019–20, 2022–23

**Spānija**

* Olimpiskās spēles sudraba medaļa: 2020

## Ārējās saites
Janhels Errera

**Janhels Klemente Errera Ravelo** (, dzimis ) ir Venecuēlas futbolists, kurš spēlē pussarga pozīcijā un pārstāv Venecuēlas futbola izlasi. Kopš 2025. gada Errera spēlē Spānijas *[[La Liga]]* komandā Sansevastjanas "Real Sociedad".

Iepriekš spēlējis Venecuēlas komandā *[[Atlético Venezuela]]*, Anglijas komandā *[[Manchester City FC|Manchester City]]*, ASV komandā *[[New York City FC|New York City]]* un Spānijas komandās  *[[SD Huesca|Huesca]]*, *[[Granada CF|Granada]]*, *[[RCD Espanyol|Espanyol]]* un *[[Girona FC|Girona]].*

Venecuēlas futbola izlases rindās debitējis 2016. gadā. Pārstāvējis izlasi 2016., 2019., 2021. un 2024. gada Copa América.

## Ārējās saites
Hosē Kampanja

**Hosē Anhels Gomess Kampanja** (, dzimis ) ir spāņu futbolists, kurš spēlē pussarga pozīcijā un ir pārstāvējis Spānijas futbola izlasi. Kopš 2024. gada Kampanja spēlē Spānijas *[[La Liga]]* komandā *[[UD Las Palmas|Las Palmas]]*.

Iepriekš spēlējis Spānijas komandās *[[Sevilla FC|Sevilla]]*, *[[AD Alcorcón|Alcorcón]]* un *[[Levante UD|Levante]]*, Anglijas komandā *[[Crystal Palace FC|Crystal Palace]]*, Vācijas komandā *[[1. FC Nürnberg|Nürnberg]]* un Portugāles komandā *[[FC Porto|Porto]]*.

Spānijas futbola izlases rindās debitējis 2020. gadā.

## Sasniegumi
**Levante**

* Segunda Division: 2016–17

## Ārējās saites
Nīderlandes Apvienotā Karaliste

thumb|Karalistes karte
**Nīderlandes Apvienotā Karaliste** (nīderlandiešu: *Verenigd Koninkrijk der Nederlanden*) bija valsts, kas pastāvēja no 1815. līdz 1839. gadam. Šī valsts apvienoja mūsdienu Nīderlandes, Beļģijas un Luksemburgas teritorijas pēc Napoleona sakāves un Vīnes kongresa lēmuma.

Karaliste tika izveidota, lai stiprinātu Eiropas robežas un novērstu Francijas tālāku paplašināšanos, tomēr politiskās, ekonomiskās un kultūras atšķirības starp ziemeļu un dienvidu reģioniem (mūsdienu Nīderlandi un Beļģiju) izraisīja spriedzi. 1830. gadā sākās Beļģijas revolūcija un tā pasludināja neatkarību, kuru Nīderlande atzina 1839. gadā, kas arī oficiāli izbeidza Nīderlandes Apvienotās Karalistes pastāvēšanu.

## Ārējās saites
Skots Makenna

**Skots Freizers Makenna** (, dzimis ) ir skotu futbolists, kurš spēlē centra aizsarga pozīcijā un pārstāv Skotijas futbola izlasi. Kopš 2024. gada Makenna spēlē Spānijas *[[La Liga]]* komandā *[[UD Las Palmas|Las Palmas]]*.

Iepriekš spēlējis Skotijas komandās *[[Aberdeen FC|Aberdeen]]*, *[[Ayr United FC|Ayr United]]* un *[[Alloa Athletic FC|Alloa Athletic]]*, Anglijas komandā *[[Nottingham Forest]]* un Dānijas komandā *[[FC København|København]]*.

Skotijas futbola izlases rindās debitējis 2018. gadā. Pārstāvējis izlasi 2020. un 2024. gada Eiropas čempionātā.

## Ārējās saites
Rietumkalimantāna

**Rietumkalimantāna** () ir Indonēzijas pirmās pakāpes administratīvā iedalījuma vienība. Tā atrodas Kalimantānas rietumu piekrastē. Province robežojas ar Saravakas štatu Malaizijā ziemeļos un ir viena no Indonēzijas lielākajām provincēm pēc platības. Galvaspilsēta un lielākā pilsēta ir Pontianaka, kas atrodas uz ekvatora. Rietumkalimantānas krastus apskalo Javas jūra un Dienvidķīnas jūra.

Administratīvi province sastāv no 2 pilsētām (Pontianaka un Singkavana) un 13 apriņķiem.

## Atsauces

## Ārējās saites
Pfalciešu dialekts

**Pfalciešu dialekts** (*Pfälzisch*) ir viens no vācu valodas dialektiem, kas pieder pie rietumfranku dialektu grupas (*Westfränkisch*) un ir daļa no augšvācu valodas dialektu grupas. Tas tiek runāts galvenokārt Vācijas rietumu reģionā Pfalcā (*Pfalz*), kas atrodas Reinzemē-Pfalcā, kā arī kaimiņu teritorijās, tostarp daļā Francijas (Elzasā) un ASV, kur to atveduši vācu imigranti.

Pfalciešu dialekts izceļas ar savdabīgu fonētiku un leksiku, kas to atšķir no standartvācu valodas, un to dažkārt ir grūti saprast pat citiem vācu dialektu runātājiem. Fonētiskās atšķirības ietver unikālu līdzskaņu un patskaņu izrunu, kā arī intonācijas īpatnības. Daži vārdi, kas izmantoti pfalciešu dialektā, būtiski atšķiras no vācu standarta, un tam ir bagāts vietējo izteicienu un idiomu krājums. Vēsturiski pfalciešu dialekts ir ietekmējis arī citas valodas un kultūras, piemēram, ASV Pensilvānijas vācu valodu, ko attīstīja vācu imigranti 17. un 18. gadsimtā un tajā joprojām runā amišu kopienas.

## Ārējās saites
Omars Maskareljs

**Omars Maskareljs Gonsaless** (, dzimis ) ir spāņu futbolists, kurš spēlē pussarga pozīcijā un pārstāv Ekvatoriālās Gvinejas futbola izlasi. Kopš 2023. gada Maskareljs spēlē Spānijas *[[La Liga]]* komandā *[[RCD Mallorca|Mallorca]]*.

Iepriekš spēlējis Spānijas komandās Madrides "Real", Hihonas "Sporting" un *[[Elche CF|Elche]]*, Anglijas komandā *[[Derby County FC|Derby County]]* un Vācijas komandās Frankfurtes "Eintracht" un Gelzenkirhenes "Schalke 04".

Ekvatoriālās Gvinejas futbola izlases rindās debitējis 2024. gadā.

## Sasniegumi
**Eintracht Frankfurt**

* Vācijas kauss: 2017–18

## Ārējās saites
Vedats Muriki

**Vedats Muriki** (, dzimis ) ir Kosovas futbolists, kurš spēlē uzbrucēja pozīcijā un pārstāv Kosovas futbola izlasi. Kopš 2022. gada Muriki spēlē Spānijas *[[La Liga]]* komandā *[[RCD Mallorca|Mallorca]]*.

Iepriekš pārstāvējis Kosovas komandu *[[KF Liria|Liria Prizren]]*, Albānijas komandas *[[KF Teuta Durres|Teuta]]* un *[[KF Besa Kavajë|Besa Kavajë]]*, Turcijas komandas *[[Giresunspor]]*, *[[Gençlerbirliği S.K.|Gençlerbirliği]]*, *[[Çaykur Rizespor]]* un Stambulas "Fenerbahçe", kā arī Itālijas komandu *[[S.S. Lazio|Lazio]]*.

Kosovas futbola izlases rindās debitējis 2016. gadā.

## Ārējās saites
Fabiu Silva

**Fabiu Daniels Suarišs Silva** (, dzimis ) ir portugāļu futbolists, kurš spēlē uzbrucēja pozīcijā. Kopš 2025. gada Silva spēlē Dortmundes "Borussia" komandā.

Iepriekš spēlējis Portugāles komandā *[[FC Porto|Porto]]*, Beļģijas komandā *[[RSC Anderlecht|Anderlecht]]*, Nīderlandes komandā *[[PSV Eindhoven]]* un Skotijas komandā *[[Rangers FC|Rangers]]*. 2024.—2025. gada sezonā  Silva spēlēja Spānijas *[[La Liga]]* komandā *[[UD Las Palmas|Las Palmas]]*, kas viņu īrēja no *[[Wolverhampton Wanderers]]*.

Portugāles izlasē debitēja  UEFA Nāciju līgas spēlē pret Horvātiju.

## Sasniegumi
**Porto**

* Portugāles Premjerlīga: 2019–20
* Portugāles kauss futbolā: 2019–20

**PSV**

* Nīderlandes kauss: 2022–23

## Ārējās saites
Nmeča

**Nmeča** var būt:

* Fēlikss Nmeča (*Felix Nmecha*) — Vācijas futbolists (dzimis 2000. gadā);
* Lūkass Nmeča (*Lukas Nmecha*) — Vācijas futbolists (dzimis 1998. gadā).
Vaginulinīdes

**Vaginulinīdes** (*Vaginulinidae*) ir foraminīferu dzimta vaginulinīdu kārtā. Dzimtu 1860. gadā izveidoja austriešu paleontologs Augusts Reuss. Vaginulinīdes ir vienīgā vaginulinīdu kārtas dzimta. Ģeohronoloģiski vaginulinīdes ir zināmas no augšējā triasa perioda līdz mūsdienām.

## Apraksts
Čaula ir pilnībā saritināta vai arī agrīnajā stadijā saritināta  vai izliekta, bet vēlākā stadijā attīta un izstiepta. Šķērsgriezumā tā ir ovāla vai saplacināta vai arī vēdekļveidīga. Atvere ir termināla, pēc formas radiāla vai sietveidīga.

## Sistemātika
Vaginulinīžu dalījums apakšdzimtās:
:*apakšdzimta: *[[Clarifoveinae]]* Bartenstein & Malz, 2003 †
:*apakšdzimta: *[[Cribrolenticulininae]]* Mikhalevich, 1993
:*apakšdzimta: *[[Lenticulinellinae]]* Bartenstein, 2001 †
:*apakšdzimta: *[[Lenticulininae]]* Chapman, Parr & Collins, 1934
:*apakšdzimta: *[[Marginulininae]]* Wedekind, 1937
:*apakšdzimta: *[[Palmulinae]]* Saidova, 1981 †
:*apakšdzimta: *[[Roemerelininae]]* Bartenstein & Malz, 2001 †
:*apakšdzimta: *[[Spirolingulininae]]* Loeblich & Tappan, 1986 †
:*apakšdzimta: *[[Vaginulininae]]* Reuss, 1860

(†) - izmirušu organismu grupa.

## Atsauces
Palmulīnes

**Palmulīnes** (*Palmulinae*) ir foraminīferu apakšdzimta vaginulinīdu kārtā. Apakšdzimtu 1981. gadā izveidoja padomju mikropaleontoloģe Hadižata Saidova. Ģeohronoloģiski palmulīnes ir zināmas no augšējā krīta perioda (Kenomanas stāvs) līdz vidējam miocēnam.

## Apraksts
Čaula ir ovāla vai vedekļveidīga, plakana, agrīnajā stadijā ieliekta vai astakolīna, bet vēlāk ar platu un zemu vienādi izvietotu kameru rindām. Atvere ir termināla, pēc formas ieapaļa vai radiāla.

## Sistemātika
Palmulīņu dalījums ģintīs::
:*ģints: *[[Frondovaginulina]]* Schubert, 1912 †
:*ģints: *[[Kyphopyxa]]* Cushman, 1929 †
:*ģints: *[[Neoflabellina]]* Bartenstein, 1948 †
:*ģints: *[[Palmula]]* Lea, 1833 †
:*ģints: *[[Reticulopalmula]]* Loeblich & Tappan, 1986 †

(†) - izmirušu organismu grupa.

## Atsauces
Evelīna Priede

**Evelīna Priede** (dzimusi ) ir latviešu aktrise.

Mācījusies Majoru vidusskolā un Rīgas Valsts 3. ģimnāzijā. No 2019. līdz 2021. gadam studējusi audiologopēdiju Rīgas Stradiņa universitātē. 2025. gadā Latvijas Kultūras akadēmijā absolvējusi režisora Elmāra Seņkova vadīto dramatiskā teātra aktieru kursu.

Kopš 2023. gada ir Jaunā Rīgas teātra aktrise.

2023. gadā saņēmusi Latvijas Kultūras akadēmijas jauno mākslinieku festivāla "Patriarha rudens" balvu "Labākā aktrise" par karalienes Margaritas lomu izrādē "Ivonna, Burgundijas princese" un Danas lomu izrādē "Mirdzošais un tumši zilais".

2025. gadā saņēmusi "Spēlmaņu nakts" nomināciju kategorijā "Gada jaunais skatuves mākslinieks" par Tomasīnas Kaverlijas lomu izrādē "Arkādija".

## Lomas teātrī
* Lomas / "Rīt būs labāk" LKA teātra mājā "Zirgu pasts", rež. Elmārs Seņkovs (2023);
* Karaliene Margarita / Vitolds Gombrovičs "Ivonna, Burgundijas princese" LKA teātra mājā "Zirgu pasts", rež. Ralfs Liepa (2023);
* Dana / Pēteris Pētersons "Mirdzošais un tumši zilais" LKA E. Smiļģa Teātra muzejā, rež. Ralfs Liepa (2023);
* Džoanna, Aleksa / Noa Haidls "Dzimšanas dienas kūka" Jaunajā Rīgas teātrī, rež. Alvis Hermanis (2023);
* Lomas / Natālija (Natalka) Vorožbita "Sliktie ceļi" Jaunajā Rīgas teātrī, rež. Kristīne Krūze (2023);
* Lomas / Milorads Pavičs "Sapņu tulkotāju sekta" ("Hazāru vārdnīca") Jaunajā Rīgas teātrī, rež. Alvis Hermanis (2024);
* Nastasja Fiļipovna / "Melnais gulbis" (pēc Fjodora Dostojevska romāna "Idiots") Jaunajā Rīgas teātrī, rež. Alvis Hermanis (2024);
* Širlija / Mārtins Makdona "Lai Dievs stāv Tev klāt, Tu, nabaga cietēj!" ("Bendes") Jaunajā Rīgas teātrī, rež. Alvis Hermanis (2024);
* Loma / Andruss Kivirehks "Kocenieki un tāsenieces" LKA E. Smiļģa Teātra muzejā, rež. Ralfs Liepa (2024);
* Tomasīna Kaverlija / Toms Stopards "Arkādija" Jaunajā Rīgas teātrī, rež. Alvis Hermanis (2024);
* Aleksandra Gidensa / Liliana Helmane "Mazās lapsas" Jaunajā Rīgas teātrī, rež. Kristīne Krūze (2025);
* Liāze, Siguna / Matiass Hartmans "Stāsts par Parsifalu" Jaunajā Rīgas teātrī, rež. Matiass Hartmans (2025);
* Doroteja / Migels de Servantess "Dons Kihots" Jaunajā Rīgas teātrī, rež. Ādolfs Šapiro (2026)

## Lomas kino
* Biedre Hanzena / "Zinātniskās padomes sēde", rež. Toms Harjo (2024);
* Sandra / "Asistente", rež. Liene Linde, Alise Zariņa (2024)

## Ārējās saites
* Evelīna Priede Jaunais Rīgas teātris
* Evelīna Priede izrades.lv
Ieva Auziņa-Sentivanī

**Ieva Auziņa-Sentivanī** (; 1937—2024) bija latviešu arhitekte, pedagoģe, latvju dainu pētniece un tulkotāja.

## Dzīvesgājums
Dzimusi 1937. gada 7. aprīlī, dzīvoja Jaunpiebalgā. Otrā pasaules kara laikā kopā ar vecākiem devās bēgļu gaitās uz Vāciju, mācījās latviešu skolā bēgļu nometnē Vācijā. Pēc pārcelšanās uz ASV dzīvoja Teksasā, kur studēja arhitektūru, apprecējās ar ungāru uzņēmēju Sentivanī (*Szentivanyi*). Kopā ar vīru un bērniem divdesmit gadus nodzīvoja Saūda Arābijā, pēc atgriešanās ASV studēja valodniecību un strādāja par pedagoģi Losandželosā.

Pēc Latvijas neatkarības atjaunošanas atgriezās Latvijā, kur strādāja kā angļu valodas skolotāja Rīgas Valsts 1. ģimnāzijā. Līdztekus skolotājas darbam gandrīz astoņpadsmit gadu garumā angļu valodā atdzejoja dainas ar komentāriem trīs sējumos "*Wit and Wisdom of Ancient Latvian Poetry*" ("Dainas, gudrība latviešu senajā dzejā").

2018. gadā izdotajā grāmatā "Dainas ar putna spārniem" bija iekļautas 450 dainas, 2019. gadā iznāca dainu krājums "Celmus laida mākoņos" ar 760 dainām, apkopotas 12 nodaļās — *Ancient Latvian Wisdom; Mother Dearest;The Role of Fathers; Virtues — or Lack Thereof; The Gift of Work and Song; Choosing a Spouse; “Deargod”; Love and Marriage; Love of Homeland; The Misery of Serfdom; At the End of Life; Character Sketches; Short Short Stories*. 2023. gadā klajā nāca trešais sējums angļu valodā, veltīts darba tikumam.

Mirusi 2024. gada 2. novembrī.

## Atsauces
Hilostomeloidejas

**Hilostomeloidejas** (*Chilostomelloidea*) ir foraminīferu virsdzimta rotaliīdu kārtā. Virsdzimtu 1881. gadā izveidoja britu mikropaleontologs Henrijs Breidijs. Ģeohronoloģiski hilostomeloidejas ir zināmas no agrā krīta perioda (Barremas laikmets) līdz mūsdienām.

## Apraksts
Čaula ir satīta trohospirāliski. Kameras var būt nedaudz aptverošas, bet piestiprinošo formu pieaugušajiem īpatņiem var būt attītas. Sieniņas veidotas no perforēta, slīpa, optiski graudaina, hialīna kalcīta. Atvere ir intermargināla un stiepjas no perifērijas gandrīz līdz umbilikam umbilikālajā pusē vai arī augstas spraugas veidā var stiepties uz augšu pa atveres virsmu, attītajām formām pārveidojoties par terminālu, ieapaļu atveri.

## Sistemātika
Hilostomeloideju virsdzimtā ir iekļautas šādas dzimtas:
* dzimta: *[[Alabaminidae]]* Hofker, 1951
* dzimta: *[[Anomalinidae]]* Cushman, 1927
* dzimta: *[[Chilostomellidae]]* Brady, 1881
* dzimta: *[[Coleitidae]]* Loeblich & Tappan, 1984 †
* dzimta: *[[Gavelinellidae]]* Hofker, 1956
* dzimta: *[[Globorotalitidae]]* Loeblich & Tappan, 1984 †
* dzimta: *[[Karreriidae]]* Saidova, 1981
* dzimta: *[[Lublinidae]]* Gawor-Biedowa, 1989 †
* dzimta: *[[Quadrimorphinidae]]* Saidova, 1981
* dzimta: *[[Svratkinidae]]* Bugrova, 1989
* dzimta: *[[Trichohyalidae]]* Saidova, 1981

(†) - izmirušu organismu grupa.

## Atsauces
Gavelinelīdes

**Gavelinelīdes** (*Gavelinellidae*) ir foraminīferu dzimta rotaliīdu kārtā. Dzimtu 1956. gadā izveidoja nīderlandiešu mikropaleontologs, amatieris Jans Hofkers. Ģeohronoloģiski gavelinelīdes ir zināmas no agrā krīta perioda (Barremas laikmets) līdz mūsdienām.

## Apraksts
Čaula ir trohospirāliska. Atvere ir interiomarginālas, ekvatoriālas arkas veidā, kas var stiepties līdz umbilikam umbilikālajā pusē, un ir norobežota ar lūpu vai atloku.

## Sistemātika
Gavelinelīžu dzimtā ir iekļautas šādas dzimtas:

* dzimta: **Gavelinellidae** Hofker, 1956
:* apakšdzimta: *[[Gavelinellinae]]* Hofker, 1956
:* apakšdzimta: *[[Gyroidinoidinae]]* Saidova, 1981

(†) - izmirušu organismu grupa.

## Atsauces
Čena Pejpeja

**Čena Pejpeja** (, ; dzimusi , mirusi ) bija Honkongas izcelsmes amerikāņu aktrise, kas savu karjeru uzsāka 1963. gadā un uzskatīta par pirmo asa sižeta kino sieviešu varoni.

Par lomu filmā "Tīģeris un drakons" (2000) nominēta Honkongas kinobalvai kategorijā "Labākā aktrise otrā plāna lomā". Filmējusies arī tādās filmās kā *[[Wing Chun (filma)|Wing Chun]]* (1994), *[[Street Fighter: The Legend of Chun-Li]]* (2009) un "Mulana" (*Mulan*, 2020), kā arī dažādos seriālos.

2019. gadā Čenai diagnosticēja kortikobazālo deģenerāciju, taču viņa izvēlējās diagnozi publiski neizpaust un atlikušo laiku pavadīt kopā ar bērniem un mazbērniem. Viņa nomira Sanfrancisko līča apgabalā  78 gadu vecumā. Pēc nāves viņai piešķīra Zelta zirga balvu par mūža ieguldījumu.

## Atsauces

## Ārējās saites
Spoguļraksts

thumb|Spoguļraksts uz ātrās palīdzības auto Austrālijā
[thumb|Piezīmes slavenajā [Leonardo da Vinči darbā "Vitrūvija cilvēks" ir spoguļrakstā]]
**Spoguļraksts** ir rakstīšanas tehnika, kurā teksta burti tiek veidoti pretēji ierastajam virzienam, tā, ka teksts izskatās tā, it kā tas būtu atspoguļots spogulī. Lasot spoguļrakstu, teksts ir saprotams tikai tad, ja tiek skatīts spogulī vai arī apgriezts atpakaļ normālā virzienā.

## Ārējās saites
Neoflabellina reticulata

***Neoflabellina reticulata*** (no  — "tīklainā") ir izmirušu foraminīferu suga vaginulinīžu dzimtā un Nodosariānu apakšklasē. Sugu 1851. gadā aprakstīja austriešu paleontologs Augusts Reuss. Tā bija izplatīta Eiropā (Vācija, Polija), Ziemeļamerikā, Austrālijā un Jaunzēlandē. Dzīvoja vēlajā krīta periodā (Māstrihtas laikmets).

## Apraksts
Čaula ir deltveidīga, ļoti saplacināta, virsotnē smaila, pamatnē pāriet vidējā daivā. Mala ir šauri nošķelta, ar seklu, garenisku vagu vidū. Virsma ir sīki tīklota. Agrīnās kameras ir sīkas un veido nelielu spirāli, kas ir nedaudz biezāka par pārējo čaulas daļu, vēlākās — zemas, stūrainas, slīpi orientētas. Uz katras kameras ārējās virsmas ir paralēlu, šķērsenisku bedrīšu rinda, kas atdalīta ar ļoti šaurām un zemām starpsienām. Tās visas kopā veido nedaudz izlocītas rindas, kas atiet no čaulas mediālās līnijas sānu malu virzienā. Palielinajumā ir redzams, ka tām ir šķērseniski izstiepta sešstūraina forma, un ka to starpsienas mijas ar blakus esošo kameru starpsienām. Čaulas garums 0,85 mm.

Čaulas forma var variēt no plati deltveidīgas līdz rombveidīgai. No *[[Neofiabellina praereticulata]]* suga atšķiras ar regulārāku ornamentāciju, kas sedz pat agrīnāko kameru virsmu čaulas uniseriālajā daļā, un mezglainu ornamentāciju uz pašām agrīnākajām kamerām.

## Atsauces
Liams Peins

**Liams Džeimss Peins** (; dzimis , miris ) bija angļu dziedātājs un dziesmu autors. Kopā ar Nialu Horanu, Zeinu Maliku, Hariju Stailsu un Luisu Tomlinsonu bija popgrupas *[[One Direction]]* dalībnieks. Peins divas reizes, 2008. un 2010. gadā, piedalījās Apvienotās Karalistes televīzijas raidījumā "X faktors" (*The X Factor*); pēdējā viņu kopā ar citiem konkursantiem uzaicināja izveidot grupu *One Direction*, kas izcīnīja trešo vietu un vēlāk guva starptautiskus panākumus.

Pēc *One Direction* radošā pārtraukuma 2016. gadā Peins sāka solo karjeru, parakstot līgumu ar *[[Republic Records]]* Ziemeļamerikā. 2017. gadā Peins izdeva savu debijas solo singlu *[[Strip That Down]]*, kas sasniedza trešo vietu Apvienotās Karalistes singlu topā un desmito vietu ASV *[[Billboard Tops|Billboard Hot 100]]*. Dziesma abās valstīs saņēma vairāku platīna sertifikātus. Nākamajā gadā viņš sadarbībā ar Ritu Oru izdeva albumu *[[For You]]*, kas kļuva par hitu visā pasaulē un vairākās valstīs saņēma zelta vai platīna sertifikātus. Viņa solo studijas albums *[[LP1]]* izdots 2019. gada decembrī. Pirmajos trīs solo karjeras gados Peins pārdeva vairāk nekā 18 miljonus singlu, 2,4 miljonus albumu un straumēja 3,9 miljardus straumējumu. Papildus saviem solo darbiem Peins producēja remiksus ar pseidonīmiem ***Big Payno*** un ***Payno***, remiksējot dziesmas gan savai grupai, gan dziedātājai Šerilai.

Peins savas karjeras laikā cīnījās ar vielu lietošanas atkarību un garīgām slimībām.  viņš nomira 31 gada vecumā pēc tam, kad izkrita no trešā stāva balkona viesnīcā *CasaSur* Palermo, Buenosairesā.

## Atsauces

## Ārējās saites

*
Jans Hofkers

**Johaness "Jans" Hofkers Vecākais** (; dzimis , miris ) bija nīderlandiešu mikropaleontologs, amatieris, strādādams par skolotāju vidusskolā, publicēja virs 200 rakstiem par par krīta un mūsdienu foraminīferām. Hofkera galveno darbu vidū ir četras monogrāfijas par mūsdienu foraminīferām no paraugiem, kurus bija savākusi Siboga un Snelliusa ekspedīcija Austrumu Indonēzijā.

Jans Hofkers dzima 1898. gada 15. jūnijā Eimoidenā (Velzena), Nīderlandē, kur viņa tēvs Gerrits Jans Hofkers strādāja pasta-telegrāfa dienestā. Viņš bija pazīstamā holandiešu mākslinieka Villema Žerāra (Vima) Hofkera (1902—1981) vecākais brālis. Hofkers studēja ģeoloģiju, botāniku un zooloģiju Leidenes Universitātē, kuru pabeidza 1922. gada aprīlī. Viņš bija viens no beidzamajiem studentiem, kurš apmeklēja leģendārā profesora Karla Martina lekcijas. Pēc universitātes beigšanas viņš sāka strādāt par bioloģijas skolotāju vidusskolā. Tajā pat laikā 1927. gadā Jans turpināja darboties Leidenes doktorantūrā profesora M. Vēbera vadībā, pētot Siboga ekspedīcijas savāktās foraminīferas.

Par skolotāju Hofkers strādāja no 1922. gada vispirms Hāgas pašvaldības licejā, bet pēc tam Grotija licejā (mūsdienās Segbruka koledža, *Segbroek College*), līdz 1968. gadā viņš aizgāja pensijā. Taču, nopietni aizraujoties ar foraminīferām, no 1922. līdz 1978. gadam brīvajā laikā viņš uzrakstīja virs 200 publikācijām, kas bija veltītas mūsdienu foraminīferām no dažādām pasaules daļām, kā arī Limburgas krīta perioda foraminīferām Nīderlandē.

Pirmais lielākais Hofkera darbs bija 1. sējums triju sējumu traktātā par mūsdienu foraminīferām, kuras 1899. un 1900. gadā Indonēzijas austrumos no jūras dibena savāca Siboga ekspedīcija. Uz šī darba pamata Leidenes Universitāte viņam piešķīra doktora grādu bioloģijā.

## Atsauces